Document ID: 32012R1239

KOMMISSIONENS GENNEMFØRELSESFORORDNING (EU) Nr. 1239/2012
af 19. december 2012
om ændring af forordning (EF) nr. 543/2008 om gennemførelsesbestemmelser til Rådets forordning (EF) nr. 1234/2007 for så vidt angår handelsnormer for fjerkrækød
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 121, litra e), sammenholdt med artikel 4, og
ud fra følgende betragtninger:
(1)
Artikel 15, stk. 1, og artikel 20, stk. 1, i Kommissionens forordning (EF) nr. 543/2008 (2) fastsætter, at frosne og dybfrosne kyllinger og visse fjerkræudskæringer kun må markedsføres i Unionen, hvis vandindholdet ikke overstiger de teknisk uundgåelige værdier, som bestemmes efter den analysemetode, der er angivet i henholdsvis bilag VI,VII og VIII til nævnte forordning.
(2)
I henhold til artikel 16, stk. 1, i forordning (EF) nr. 543/2008 skal der på slagterierne foretages regelmæssig kontrol af vandoptagelsen i henhold til bilag IX til nævnte forordning eller kontrol i henhold til bilag VI til nævnte forordning.
(3)
Bilag VI og VII til forordning (EF) nr. 543/2008 fastsætter grænseværdier for vandindholdet i frosne og dybfrosne kyllinger, bilag VIII til nævnte forordning fastsætter grænseværdier for vandindholdet i visse fjerkræudskæringer og bilag IX til nævnte forordning fastsætter grænseværdier for vandindholdet i fersk fjerkrækød ved kontrol af vandoptagelsen i produktionsvirksomheden. Alle disse grænseværdier er fastsat med henvisning til tre kølemetoder, der er anført i artikel 10 i nævnte forordning, nemlig luftkøling, luftspraykøling og neddypningskøling.
(4)
Fremkomsten af nye teknologier har ført til udviklingen af nye kølemetoder, som skal være omfattet af samme regler, som gælder for de kølemetoder, der er anført i artikel 10 i forordning (EF) nr. 543/2008. Det er derfor nødvendigt at fastsætte de grænseværdier, der kommer til at gælde, når nye kølemetoder tages i anvendelse.
(5)
Eftersom de nye teknologier til nedkøling af fjerkrækroppe undersøges med henblik på at forbedre fjerkrækøds kvalitet generelt, bør grænseværdierne for disse nye kølemetoder ikke overskride de laveste grænseværdier, som er fastsat for luftkøling.
(6)
I bilag XI til forordning (EF) nr. 543/2008 er opført listen over nationale referencelaboratorier. Maltas kompetente myndigheder har underrettet Kommissionen om den nye udpegning af deres nationale referencelaboratorium.
(7)
Forordning (EF) nr. 543/2008 bør derfor ændres i overensstemmelse hermed.
(8)
Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter -
VEDTAGET DENNE FORORDNING:
Artikel 1
Bilag VI-IX og bilag XI til forordning (EF) nr. 543/2008 ændres som angivet i bilaget til nærværende forordning.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. december 2012.

Labels: 3
18
17
6